Часам здараліся і канфліктныя сітуацыі. Сыны ведаюць тры мовы: беларускую, ангельскую і іспанскую. Па-расійску не гавораць. Прычым, я толькі тады зразумеў, наколькі розныя беларуская і расійская мовы, калі пабачыў, што дзеці амаль нічога не разумеюць па-расійску. Аднойчы нешта хацелі купіць на вакзале ў Мінску, а ўсе цэннікі на расійскай. Яны і кажуць: не разумеем, што напісана. Прадавачка адказвае: “У нас дзве дзяржаўныя мовы”. “Ну, так, мы адну з іх вывучылі. Ці трэба ведаць дзве!?”